કુંવરજી નામની ખાનગી કંપનીમાં એનઆરઆઈ રોકાણનો એક જુદો વિભાગ છે. વર્ષોથી આ વિભાગને ચલાવતાં નિરાલીબહેન શાહ સતત એનઆરઆઈ સાથે સંપર્કમાં રહે છે. તેઓ કહે છે કે એનઆરઆઈ લોકો ગુજરાતમાં રોકાણ કરવા માટે સતત આતુર રહે છે. તેમનું એવું પણ કહેવું છે કે નોટબંધી અને જીએસટીના અમલ પછી હવે એનઆરઆઈ સમુદાયનો ગુજરાત અને ભારતમાં વિશ્ર્વાસ મજબૂત થયો છે. તેઓ માનતા થયા છે કે ભારતમાં હવે બે નંબરનું નાણું ઘટશે અને પ્રોફેશનાલિઝમ આવશે.